พอตัวเองพึ่่งกระตุ้นไป2วันแล้วมาโดนแมวข่วนที่นิ้วมือแผลเป็น รอยขีดแดงเลือดออกซึมๆ แผลยาวประมาณครึ่ง0.5 เซน แล้วนิ้วมือดันไปโดนตา ผมสมควรจะไปพบแพทย์ให้เขาประเมินดีไหมว่า ผมว่าพรุ่งนี้จะไป อยากได้ขอแนะนำหน่อยอะคับ บางโรงพยาบาลเขาก็บอกว่าไม่เกิน3เดือนไม่ต้องฉีดเลยกังวลว่าตกลงจะปลอดภัยไหม
สวัสดีค่ะ หากเคยฉีดวัคซีนป้องกันพิษสุนัขบ้าครบตามกำหนดนัดมาแล้วอย่างน้อย 3 เข็ม และได้รับการฉีดกระตุ้นไปแล้วหลายครั้ง โดยครั้งล่าสุดฉีดไปเมื่อ 2 วันก่อน แล้วมาโดนแมวข่วนที่นิ้ว และนิ้วไปโดนตาดังกล่าว ยังไม่จำเป็นต้องไปฉีดวัคซีนกระตุ้นอีกค่ะ เพราะระดับภูมิคุ้มกัน ยังคงสูงเพียงพอในการป้องกันการเกิดโรคได้อย่างไรก็ตาม แผลที่นิ้วที่มีเลือดออก อย่าลืมดูแลล้างทำความสะอาดบาดแผลให้สะอาดด้วยค่ะ โดยการล้างแผลด้วยน้ำเกลือทุกวัน ใส่ยาฆ่าเชื้อ เช่น โพวิโดน ไอโอดีน เป็นต้น หลีกเลี่ยงไม่ให้แผลโดนน้ำจนกว่าแผลจะหาย